மந்துவில் குண்டுவீச்சு, 1999
{{Infobox civilian attack
 | title      = புதுக்குடியிருப்பு, மந்துவில் குண்டுவீச்சு, 1999
 | image      =
 | caption    = 
 | map        = LocationSriLanka.png
 | map_caption = இலங்கையில் அமைவிவடம்
 | location   = [[புதுக்குடியிருப்பு (முல்லைத்தீவு)|புதுக்குடியிருப்பு]], [[முல்லைத்தீவு மாவட்டம்|முல்லைத்தீவு]], இலங்கை
 | coordinates = 
 | target     = [[இலங்கைத் தமிழர்|இலங்கைத் தமிழ்]] பொதுமக்கள்
 | date       = செப்டம்பர் 15, 1999
 | time       = 10:00 காலை
 | timezone   = +8 GMT
 | type       = வான்வெளித் தாக்குதல்
 | fatalities = 24
 | injuries   = குறைந்தது 40+
 | perps      = [[இலங்கை வான்படை]]
 | susperps   = 
 | weapons    = கிஃபீர் ஜெட் வானூர்திகள்
 }}
 '''மந்துவில் குண்டுவீச்சு''' 1999 செப்டம்பர் 15 அன்று [[முல்லைத்தீவு மாவட்டம்]], [[புதுக்குடியிருப்பு (முல்லைத்தீவு)|புதுக்குடியிருப்பு]], மந்துவில் சந்தை, மற்றும் அயல் பகுதிகளில் [[இலங்கை வான்படை]]யினரால் நடத்தப்பட்டது. இத்தாக்குதலில் போது சிறுவர்கள், பெண்கள் உட்பட மொத்தம் 24 [[இலங்கைத் தமிழர்|தமிழ்ப்]] பொதுமக்கள் கொல்லப்பட்டனர். மேலும் 40 இற்கும் அதிகமானோர் காயமடைந்தனர்.
 
 == நிகழ்வு ==
 புதுக்குடியிருப்பிலிருந்து முல்லைத்தீவுக்கு முள்ளிவாய்க்கால் ஊடாகச் செல்லும் தெருப் பகுதியில் உள்ளது மந்துவில் என்ற கடல் கலப்புக் கிராமம். முல்லைத்தீவு மாவட்டம் அப்போது [[தமிழீழ விடுதலைப் புலிகள்|விடுதலைப் புலிகளின்]] கட்டுப்பாட்டில் இருந்தது. மந்துவில் சந்தைப் பகுதியை இலக்கு வைத்து 1999 செப்டம்பர் 15 புதன்கிழமை காலை [[இலங்கை வான்படை]]க்கு சொந்தமான இரண்டு கிஃபீர் ஜெட் போர் வானூர்திகள் தாக்குதல் நடத்தின.&lt;ref name=&quot;Tamilnet&quot;&gt;{{cite web | url=http://www.tamilnet.com/art.html?catid=13&amp;artid=3938 | title=TamilNet : 21 civilians killed in SLAF attack | accessdate=9-08-2013}}&lt;/ref&gt;
 
 மந்துவில் சந்தை உட்பட அதன் அயலில் அமைந்திருந்த பல கட்டடங்கள், வீடுகள் இவ்விமானக் குண்டுவீச்சில் பெரும் சேதமடைந்தன. சந்தைப் பகுதியில் மனித உடல்கள் சிதறிக் கிடந்ததாக மனித உரிமை செயற்பாட்டாளர்கள் தெரிவித்தனர். [[தமிழீழ விடுதலைப் புலிகள்|விடுதலைப் புலிகளின்]] அதிகாரபூர்வ வானொலி இறந்தவர்களின் எண்ணிக்கை 22 எனவும், காயமடைந்தவர்கள் 40 எனவும் அறிவித்தது.&lt;ref name=&quot;Tamilnet&quot;/&gt;
 
 == தாக்கங்கள் ==
 ===செஞ்சிலுவைச் சங்கம்===
 இத்தாக்குதலைக் கண்டித்து அறிக்கை வெளியிட்டிருந்த [[பன்னாட்டு செஞ்சிலுவை மற்றும் செம்பிறை இயக்கம்|பன்னாட்டு செஞ்சிலுவைச் சங்கம்]], இத்தாக்குதலில் 16 பேர் அதே இடத்தில் உயிரிழந்தனர் என்றும், குண்டுவீச்சில் படுகாயமடைந்த மேலும் ஆறு பொதுமக்கள் மருத்துவமனைக்கு எடுத்துச் செல்லும் வழியில் உயிரிழந்ததாகவும் கூறியுள்ளது.&lt;ref&gt;{{cite web|url=http://www.tamilnet.com/art.html?catid=13&amp;artid=3939|title=TamilNet|first=|last=TamilNet|work=www.tamilnet.com|accessdate=17 September 2017}}&lt;/ref&gt;
 
 ===மன்னிப்பு அவை===
 [[பன்னாட்டு மன்னிப்பு அவை]] இக்குண்டுவீச்சுத் தாக்குதலைக் கடுமையாக விமர்சித்தது.&lt;ref&gt;https://www.amnesty.org/en/library/asset/ASA37/022/1999/fr/661b9c60-9171-49cd-9fcc-b400f7954cd8/asa370221999en.pdf{{Dead link|date=செப்டம்பர் 2021 |bot=InternetArchiveBot }}&lt;/ref&gt;&lt;ref&gt;{{Cite web |url=https://www.amnesty.org/en/library/asset/ASA37/022/1999/en/33f41c35-e034-11dd-865a-d728958ca30a/asa370221999en.html |title=காப்பகப்படுத்தப்பட்ட நகல் |access-date=2017-09-17 |archive-date=2012-09-29 |archive-url=https://web.archive.org/web/20120929023921/http://www.amnesty.org/en/library/asset/ASA37/022/1999/en/33f41c35-e034-11dd-865a-d728958ca30a/asa370221999en.html |url-status=dead }}&lt;/ref&gt; மன்னிப்பு அவையின் அறிக்கையில், இலங்கை இராணுவப் பேச்சாளர் இத்தாக்குதலை நிராகரித்திருந்தாலும், போரினால் இடம்பெயர்ந்திருந்த பொதுமக்கள் பெருமளவு கூடியிருந்த சந்தைப்பகுதியில் இடம்பெற்ற இத்தாக்குதல் பொதுமக்கள் மீது திட்டமிட்டு நடத்தப்பட்ட தாக்குதல்  எனக் கூறியுள்ளது.
 
 ===இலங்கை அரசு===
 இலங்கை இராணுவப் பேச்சாளர் பொதுமக்கள் மீதான இத்தாக்குதலை நிராகரித்திருந்தார். இலங்கை வான்படையில் இரண்டு விமானங்கள் புதுக்குடியிருப்புப் பகுதியில் உள்ள விடுதலைப் புலிகளின் தளங்கள் மீதே தாக்குதல் நடத்தியதாக அவர் தெரிவித்திருந்தார். ஆனாலும், விடுதலைப் புலிகளின் தளம் நகரில் இருந்து 4 கிமீ தொலைவில் நந்திக்கடல் என்னுமிடத்திலேயே அமைந்திருந்ததாக வேறு தகவல்கள் தெரிவித்தன.
 
 ==நினைவு நாள் நிகழ்வுகள்==
 மந்துவில் சந்தைத் தாக்குதலில் உயிரிழந்தவர்களை நினைவுகூரும் நிகழ்வுகள் 2017 செப்டம்பர் 15 அன்று மந்துவிலில் இடம்பெற்றது. நாட்டின் பல இடங்களிலும் இருந்து பலர் கலந்து கொண்டனர்.  இத்தாக்குதலில் காயமடைந்த ஒருவர், தனது உடலில் 4 காயங்கள் ஏற்பட்டனவென்றும், 4 துண்டுகளையும் இதுவரையில் அகற்ற முடியவில்லை எனவும், இலங்கை அரசு தமக்கு எவ்வித நிவாரணங்களும் வழங்கவில்லை எனவும் கூறினார்.&lt;ref&gt;{{cite web | url=http://tamildiplomat.com/commemoration-manthuvil-massacre-yesterday/ | title=Commemoration of Manthuvil Massacre Yesterday | publisher=Tamil Diplomat | date=16-09-2017 | accessdate=17-09-2017}}&lt;/ref&gt;&lt;ref&gt;{{cite web | url=http://www.tamilguardian.com/content/victims-1999-sri-lankan-air-force-strike-manthuvil-remembered-mullaitivu | title=Victims of 1999 Sri Lankan Air Force strike on Manthuvil remembered in Mullaitivu | publisher=Tamil Guardian | date=15-09-2017 | accessdate=17-09-2017}}&lt;/ref&gt;
 
 ==இவற்றையும் பார்க்க==
 *[[பொது மக்கள் மீதான இலங்கை அரசுப் படைகளின் தாக்குதல்களின் பட்டியல்]]
 * [[செஞ்சோலைக் குண்டுவீச்சுத் தாக்குதல், 2006]]
 * [[யாழ்ப்பாணம் நாகர்கோவில் பாடசாலை சிறார்களின் படுகொலை, 1995]]
 * [[வாகரை குண்டுத்தாக்குதல்]]
 
 == மேற்கோள்கள் ==
 {{reflist|2}}
 
 {{Sri Lankan Civil War}}
 
 [[பகுப்பு:1999 நிகழ்வுகள்]]
 [[பகுப்பு:இலங்கையில் பொதுமக்கள் படுகொலைகள்]]
 [[பகுப்பு:இலங்கையில் தமிழர்கள் படுகொலைகள்]]
 [[பகுப்பு:ஈழப்போரில் இலங்கை இராணுவத்தினரின் தாக்குதல்கள்]]